180 
fare paa Grønland for vist berettet, at nogle af deres Skibe har 
en og anden Tid fundet Landet paa den Østre-Side gandske fri 
for Is indtil 62°. Skal og have ligget i de yderste Havskjær 
der under Landet og gjort anseelig og profitable Handling med | 
de Vilde». — Det synes altsaa ikke utroligt, at Hollænderne 
her som andetsteds i de arktiske Egne har været langt i For- 
haanden for Nutiden, og endmere bestyrkes denne Formodning 
derved, at en gammel Varde fandtes paa den vestligste Top af 
den østligste Cap Rantzau - Humpel. Fra _ Graah hidrører 
Varden ikke; han havde Teltplads paa en Tange, Karra 
akungnak, paa Gap Adelaer-Siden af Bugten mellem de 2 For- | 
bjerge, og dels omtaler han aldeles ikke at have besteget Сар 
Rantzau (havde han eller Vahl gjort det, kunde Napasorsuak- 
Fjorden ikke være undgaaet deres Opmærksomhed), dels havde 
han andet at tænke paa netop i de Par Dage, han laa i Telt 
her. Vi saae Resterne af en Stensetning til et europæisk Telt 
ved Karra akungnak, der kun” kunde hidrøre fra Graah og 
aldeles lignede dem, vi har seet paa andre af hans Teltpladser. 
Den nordlige Del af Øen, «Cap Adelaer- Landet», er 
højere, vildere og mere snefuld end den sydlige. Det 
højeste Punkt af Cap Adelaer naaer en Højde af 2250 Fod; 
det falder mod Øst og Nord brat ned mod Havet. Længst mod 
Øst rejser sig et lodret, c. 1000 Fod højt, cylindrisk Fjeld; det 
er overordentlig kjendeligt saavel syd- som nordfra og benævnes 
af Østlændingene simpelthen Xakok (Fjeld). 
Fastlandet indenfor Cap Adelaer og Cap Rantzau har allerede 
antaget den Karakter, som er ejendommelig for den næste Af- 
deling af Kysten. Bolgeformet Indlandsis, afbrudt hist og her 
af indtil 5700 Fod høje, bratte Nunataker, sees fra høje Kyst- 
fjelde, saa langt Øjet naaer indefter. Fra Toppen af Cap 
Adelaer har man den prægtigste Udsigt nordefter, først til en 
lang, lav, sne- og isdækket Kyststrækning og dernæst til. det 
høje, skjønne, snefri Bjergland ved Tingmiarmiut og Umanak; 
